Labtim d.o.o.

Empower – Praktični pristop
2026-02-03 | Labtim, Peruzzijeva ulica 109, Ljubljana, Ljubljana*, 1000, Slovenia
Na delavnici udeležence seznanimo z osnovnimi funkcionalnostmi programske opreme Empower. Nadaljujemo z izvajanjem injiciranj in zaporedij, osnovami procesiranja in poročanja rezultatov. Podrobneje si pogledamo dodatne funkcije, ki jih omogoča Empower. Delavnico izvajamo preko uporabniškega vmesnika PRO.
Vsebina:

Uvodna predstavitev programske opreme Empower.
Izvajanje posameznih injiciranj in zaporedij.
Zajem podatkov, osnove procesiranja in poročanja rezultatov.
Dodatne funkcije Empowerja.

Komu je izobraževanje namenjeno?
Izobraževanje je namenjeno začetnikom pri delu s programsko opremo Empower. Izobraževanje je del temeljnega programa in je primerno tako za nove uporabnike, ki želijo zgraditi stabilno osnovo (del uvajalnega procesa), kot za izkušene strokovnjake, ki želijo osvežiti ključne kompetence.
Kaj udeleženci odnesejo od izobraževanja?
Udeleženci so po delavnici usposobljeni za samostojno izvajanje posameznih injiciranj, upravljanje s podatki, sestavljanje “sample setov”, procesiranje in poročanje. Znanje, pridobljeno v okviru delavnice, je uporabno v vseh verzijah programske opreme Empower.
Trener: Matej Rus
Prijave na:
events@labtim.si
01 428 36 84

Validacija metod v tekočinski kromatografiji
2026-02-10 | Labtim, Peruzzijeva ulica 109, Ljubljana, Ljubljana*, 1000, Slovenia
Gre za izčrpno enodnevno izobraževanje, na katerem udeležence seznanimo s smernicami in navodili relevantnih regulatornih institucij. Preko teoretičnih nasvetov za načrtovanje poskusov preidemo na praktični del, kjer izvedemo validacijo metode za določanje komponent vzorca in validacijo metode za določanje nečistot. Zaključimo z interpretacijo podatkov in diskusijo.
Vsebina

Teoretičen uvod glede osnov validacije.
Izdelava protokolov validacije na osnovi definiranih parametrov in načrtovanje poskusov.
Izvedba meritev in obdelava podatkov.
Interpretacija rezultatov in diskusija.

Komu je izobraževanje namenjeno?
Izobraževanje je namenjeno analitikom, ki se soočajo s strogimi zahtevami regulatornih institucij na področju validacij metod v tekočinski kromatografiji in želijo v laboratoriju implementirati sofisticiran sistem za načrtovanje, izvajanje validacij ter obdelavo podatkov in izdelavo poročil.
Kaj udeleženci odnesejo od izobraževanja?
Po opravljenem izobraževanju so udeleženci seznanjeni s protokolom validacije ter so samostojni pri izvajanju validacij, obdelavi podatkov in izdelavi poročila.
Trener: Gordan Dinter
Prijave na:
events@labtim.si
01 428 36 84

Sistematični pristop k razvoju metod
2026-03-03 - 2026-03-04 | Labtim, Peruzzijeva ulica 109, Ljubljana, Ljubljana*, 1000, Slovenia
Na dvodnevni delavnici se udeleženci seznanijo s teoretičnimi osnovami razvoja metod, sledi praktičen preizkus pridobljenega znanja. Zaključimo s primerjavo in oceno primernosti ter analizo metod, ki jih razvijemo tekom delavnice.
Vsebina:

Poglobljeno razumevanje kromatografskih parametrov in kako vplivajo na ločbo.
Obširen pogled na sistematični pristop k razvoju metod na podlagi treh ključnih korakov.
Diskusija o optimizaciji metod.

Komu je izobraževanje namenjeno?
Izobraževanje je namenjeno razvojnim analitikom, ki se ukvarjajo z razvojem metod v tekočinski kromatografiji.
Kaj udeleženci odnesejo od izobraževanja?
Izobraževanje udeležencem omogoča, da se poglobijo v teoretične osnove in praktično uporabo principa razvoja metod v kromatografiji, s poudarkom na oceni in optimizaciji metod, kar bo zagotovilo višjo robustnost in zanesljivost novo razvitih metod.
Dodatno: Število udeležencev je omejeno na 10 oseb.
Trener: Gordan Dinter
Prijave na:
events@labtim.si
01 428 36 84

HPLC in UPLC: Praktični pristop
2026-03-24, 2026-11-24 | Labtim, Peruzzijeva ulica 109, Ljubljana, Ljubljana*, 1000, Slovenia
To izobraževanje je zasnovano za raziskovalce in analitike, ki bodo šele začeli z delom na HPLC in UPLC sistemih ali pa že imajo nekaj izkušenj. Udeleženci na praktičnih primerih, podkrepljenih s teorijo, pobliže spoznajo delovanje posameznih komponent, osnove dobre laboratorijske prakse in načine obdelave podatkov.
Vsebina:

Kromatografska ločba, dogajanje na koloni in pregled stacionarnih faz.
Sestava in avtomatizacija HPLC/UPLC sistema, obdelava podatkov.
Delo s posameznimi moduli HPLC/UPLC sistema.
Priprava mobilne faze, vzorcev in testiranje kromatografskega sistema.
Priprava sistema in izvedba analiz na realnih vzorcih, s poudarkom na dobri laboratorijski praksi.

Komu je izobraževanje namenjeno?
Delavnica je namenjena raziskovalcem in analitikom, ki imajo nič ali malo izkušenj s HPLC ali UPLC sistemi in želijo dobro strukturirano izobraževanje s praktičnim delom. Izobraževanje je del temeljnega programa in je primerno tako za nove uporabnike, ki želijo zgraditi stabilno osnovo (del uvajalnega procesa), kot za izkušene strokovnjake, ki želijo osvežiti ključne kompetence.
Kaj udeleženci odnesejo od izobraževanja?
Udeleženci delavnice pridobijo temeljita teoretična in praktična znanja za optimizacijo svojega dela s HPLC in UPLC sistemi. Zaradi velikega poudarka na dobri laboratorijski praksi udeleženci pridobijo na samozavesti izvajanja analiz, ter posledično poskrbijo za verodostojne in zanesljive analitske rezultate.
Trenerja: Tomaž Peršin, Tilen Oražem
Prijave na:
events@labtim.si
01 428 36 84

HPLC in UPLC: Reševanje in preprečevanje težav
2026-03-25, 2026-11-25 | Labtim, Peruzzijeva ulica 109, Ljubljana, Ljubljana*, 1000, Slovenia
Na izobraževanju se osredotočimo na uvedbo dobre prakse v delo z namenom zmanjševanja možnih kromatografskih težav in zagotavljanja verodostojnosti analitskih rezultatov. Spoznamo učinkovite in ekonomične načine reševanja najpogostejših težav na HPLC in UPLC sistemih in se preizkusimo v reševanju praktičnih primerov.
Vsebina:

Razumevanje delovanja HPLC in UPLC sistema ter principa ločbe.
Diskusija o pristopih k reševanju in preprečevanju težav.
Praktične študije analitskih primerov.
Praktični primeri reševanja težav.

Komu je izobraževanje namenjeno?
Izobraževanje je namenjeno raziskovalcem in analitikom, ki že imajo izkušnje z delom na HPLC in UPLC sistemih in bi želeli znanje obnoviti in nadgraditi.
Kaj udeleženci odnesejo od izobraževanja?
Udeleženci so po delavnici seznanjeni z učinkovitimi pristopi reševanja težav na HPLC in UPLC sistemih, ki jih nato aplicirajo v vsakdanje delo in z odpravo napak prispevajo k večji učinkovitosti laboratorija. Udeleženci so samozavestnejši pri samem delu in pozorni na ključne stvari, ki preprečijo možne nevšečnosti. Trajanje: Izobraževanje traja 1 dan in je sestavljeno iz teoretičnega in praktičnega dela.
Trenerja: Tomaž Peršin, Tilen Oražem
Prijave na:
events@labtim.si
01 428 36 84

Sistematični pristop k razvoju metod za oligonukleotide
2026-04-14 - 2026-04-15 | Labtim, Peruzzijeva ulica 109, Ljubljana, Ljubljana*, 1000, Slovenia
Dvodnevno izobraževanje je zasnovano kot praktični pristop k razvoju metod za analizo oligonukleotidov. Udeleženci so seznanjeni z lastnostmi omenjenih molekul, z analitskimi izzivi na tem področju in z različnimi fazami dela, ki so ključne za uspešno ločbo in analizo. Poseben poudarek je na praktičnih primerih optimizacije metod.
Vsebina:

Uvod v oligonukleotide in razumevanje kemijskih in fizikalnih značilnosti.
Izbira ustreznih stacionarnih faz za analizo oligonukleotidov.
Ključni parametri, ki vplivajo na ločbo, in kako jih optimizirati.
Prikaz pogostih težav in rešitev na področju dela z oligonukleotidi.
Praktični primeri optimizacije metod.

Komu je izobraževanje namenjeno?
Izobraževanje je namenjeno razvojnim analitikom, ki se ukvarjajo z razvojem metod v tekočinski kromatografiji.
Kaj udeleženci odnesejo od izobraževanja?
Udeleženci pridobijo praktično znanje o razvoju in optimizaciji metod za oligonukleotide, kar pripomore k natančnejšim in ponovljivejšim analizam. Poleg tega se naučijo sistematičnega pristopa k reševanju najpogostejših izzivov, povezanih z ločevanjem oligonukleotidov.
Trajanje: Predavanja, teoretične vaje in praktično delo trajajo 2 dneva.
Trenerja: Tomaž Peršin, Tilen Oražem
Prijave na:
events@labtim.si
01 428 36 84

Napredne analitske rešitve na področju hrane in okolja
2026-04-22
Strokovnjaki, ki delujejo v laboratorijih za varnost hrane in okoljsko analitiko, se soočajo s hitro razvijajočimi se analitskimi in regulativnimi izzivi. Od spremljanja PFAS do novih zahtev v okviru Okvirne vodne direktive EU, morajo laboratoriji nenehno prilagajati svoje analitske metode, delovne procese in tehnologije. Da bi laboratorijem pomagali pri soočanju s temi spremembami, organiziramo strokovni seminar »Napredne analitske rešitve na področju hrane in okolja«, ki bo združil strokovnjake in laboratorijske profesionalce ter predstavil najnovejše analitske pristope, regulativne novosti in praktične laboratorijske rešitve.
Lokacija in termin:
Seminar bo potekal 22. aprila 2026 v Ljubljani, v prostorih Labtim na Peruzzijevi 109.
Udeležba je brezplačna, seminar pa bo potekal v angleškem in lokalnem jeziku.
Kaj boste izvedeli
Pridobili boste pregled novih analitskih pristopov, regulativnih sprememb in laboratorijskih delovnih procesov, ki pomagajo izboljšati učinkovitost, ponovljivost in skladnost.
Na seminarju bodo strokovnjaki iz podjetij Waters, Labtim, Elementar in Biotage predstavili praktične rešitve in primere iz laboratorijske prakse, povezane z naslednjimi temami:
Ključne analitske teme

analiza PFAS v vodi, okoljskih vzorcih in hrani
prihajajoče spremembe Okvirne vodne direktive EU in njihov vpliv na laboratorije
analiza mikotoksinov v živilskih matriksih
določanje pirolizidinskih alkaloidov v rastlinskih vzorcih
analiza spojin, ki prehajajo iz materialov za stik z živili

Analitske tehnologije

LC-MS/MS in LC-HRMS za analizo kontaminantov
APGC (Atmospheric Pressure Gas Chromatography) za ciljno presejanje
sodobni pristopi priprave vzorcev z SPE
avtomatizirani postopki priprave vzorcev hrane in vode

Udeleženci bodo spoznali tudi strategije avtomatizacije, ki zmanjšujejo ročno delo in izboljšujejo ponovljivost laboratorijskih procesov.
Praktična delavnica
Pomemben del seminarja bo praktična SPE delavnica, na kateri bodo udeleženci spoznali sodobne pristope priprave vzorcev in avtomatizirane delovne procese, ki se uporabljajo pri analizi hrane in okoljskih vzorcev.
Delavnica bo prikazala, kako lahko optimizirana priprava vzorcev poenostavi kompleksne analitske postopke in podpira analizo PFAS.
Komu je seminar namenjen
Seminar je namenjen strokovnjakom, ki delujejo v:

laboratorijih za analizo hrane
laboratorijih za okoljsko analitiko in analizo vode
analitskih laboratorijih, ki uporabljajo LC-MS tehnologije
laboratorijih za kontrolo kakovosti in regulativno analitiko

Dogodek bo tudi priložnost za izmenjavo izkušenj z drugimi laboratorijskimi strokovnjaki ter razpravo o analitskih izzivih z aplikacijskimi specialisti.
Program
09:00 – 09:15
Registration
09:15 – 10:00
Food and Environment PFAS
Dr. Claudia Rathmann, Waters Corporation, Food & Environmental Market Development Manager Europe
10:00 – 10:20
Upcoming Changes in the EU Water Framework Directive – Solutions to Challenges for Water Testing Labs
Dr. Claudia Rathmann, Waters Corporation, Food & Environmental Market Development Manager Europe
10:20 – 10:40
Automated SPE Sample Preparation for PFAS Using the Andrew+ Pipetting Robot and New Dual Layer SPE Cartridges
Mateja Mataković, Labtim Adria, Zagreb, Sales Representative
10:40 – 11:00
Coffee Break
11:00 – 11:20
Automated Elemental Analysis for Food and Environmental Characterization
Jernej Obreza, Labtim, Ljubljana, Sales Specialist
11:20 – 11:30
From Light to Insight: Fast and Reliable IR Spectroscopy in Food Quality Analysis
Denisa Krevh, Labtim, Ljubljana, Sales Representative
11:30 – 11:50
LC/MS/MS Analysis of Pyrrolizidine Alkaloids in Plant-Based Matrices
Simona Wawroszova, MS Application Specialist, Waters Corporation, Vienna
11:50 – 12:10
The Analysis of Mycotoxins in Food Matrices
Simona Wawroszova, MS Application Specialist, Waters Corporation, Vienna
12:10 – 12:40
APGC for Targeted Screening
Dr. Claudia Rathmann, Waters Corporation, Food & Environmental Market Development Manager Europe
12:40 – 13:10
Material Science Food Packinging Materials
Dr. Claudia Rathmann, Waters Corporation, Food & Environmental Market Development Manager Europe
13:10 – 14:00
Lunch Break
14:00 – 14:35
Simplify and Automate Extraction with SPE Disks, Biotage
Valerio Schiavulli, Biotage, Sales Distributor Manager
14:35 – 16:05
SPE Workshop
Gordan Dinter, Labtim Adria, Zagreb, Application Support Head
Prijava
Udeležba je brezplačna, vendar je zaradi omejenega števila mest obvezna predhodna prijava.
Za rezervacijo mesta se prijavite na: events@labtim.si

WUM 2026
2026-05-26 - 2026-05-28 | Terme Olimia, Zdraviliška cesta 24, Podčetrtek, 3254, Slovenia
Vabimo vas, da si v koledarju označite 26.–28. maj 2026, ko bo potekal 21. WUM Analytical Expertise Forum – tradicionalni tridnevni strokovni dogodek, ki velja za največji tovrstni dogodek na tem delu Evrope.
WUM je namenjen predstavitvi novosti in najnovejših trendov na področju laboratorijske analitike, s posebnim poudarkom na regulativi. Letos se bomo srečali v Termah Olimia, kjer bomo gostili vrhunske domače in tuje predavatelje ter strokovnjake.
Program bo zajemal predavanja in delavnice s področij farmacije, biofarmacevtike, karakterizacija makromolekul in klinične analitike, s poudarkom na napredku v kromatografiji, masni spektrometriji, pripravi vzorcev in digitalizaciji laboratorijev.
Poleg strokovnega programa vas kot vedno čaka tudi sproščeno vzdušje, druženje in povezovanje, po čemer je WUM že vrsto let prepoznaven.
Kotizacije in early bird prijave
Izkoristite 10 % popust na kotizacijo za prijave do 15. 4. 2026.
Kotizacije (brez DDV):

enodnevna: 85 EUR / osebo
dvodnevna: 150 EUR / osebo
tridnevna: 210 EUR / osebo

Kotizacija vključuje udeležbo na predavanjih, pogostitev med odmori, kosilo in avtobusni prevoz.
Delavnice so predmet doplačila.
Prijave sprejemamo na events@labtim.si ter preko spletnega obrazca.
Nastanitev
Udeleženci lahko namestitev po posebnih WUM cenah rezervirate v Wellness Hotelu Sotelia, kjer so objavljene vse podrobnosti o ponudbi.
Rezervacijo opravite najkasneje do 15. aprila 2026. Po tem datumu vam razpoložljivosti sob in posebne WUM cene ne moremo več zagotavljati.
Oglejte si program.

Moč LC-MS v sodobni analitiki
2026-10-13 08:00 - 12:00 (Europe/Ljubljana) | Labtim, Peruzzijeva ulica 109, Ljubljana, Ljubljana*, 1000, Slovenia
Izobraževanje ponuja poglobljen vpogled v masno spektrometrijo in njeno integracijo s tekočinsko kromatografijo (LC-MS). Po pregledu osnovnih teoretičnih načel se osredotočimo na aplikativno vrednost te tehnike in na njeno dodano vrednost v sodobni analitiki.
Vsebina:

Osnove masne spektrometrije.
Predstavitev različnih ionskih izvorov, optike in detekcije ter njihova vloga v LC-MS.
Razumevanje in interpretacija podatkov, pridobljenih z masno spektrometrijo.

Komu je izobraževanje namenjeno?
Izobraževanje je zasnovano za raziskovalce in analitike, ki želijo razširiti svoje znanje o uporabi LC-MS v analitiki. Izobraževanje je del temeljnega programa in je primerno tako za nove uporabnike, ki želijo zgraditi stabilno osnovo (del uvajalnega procesa), kot za izkušene strokovnjake, ki želijo osvežiti ključne kompetence.
Kaj udeleženci odnesejo od izobraževanja?
Udeleženci usvojijo ključne koncepte uporabe LC-MS, kar jim omogoča boljše razumevanje in izvajanje analitičnih postopkov pri delu v laboratoriju. Opremljeni so z znanjem, s katerim lahko nadgradijo natančnost in kakovost rezultatov.
Trajanje: Izobraževanje traja 4 ure.
Dodatno: Število udeležencev je omejeno na 10 oseb.
Trener:Ivan Grgičević
Prijave na:
events@labtim.si
01 428 36 84

LC-MS praktikum
2026-10-14 | Labtim, Peruzzijeva ulica 109, Ljubljana, Ljubljana*, 1000, Slovenia
Na delavnici udeležencem predstavimo strukturiran pristop k razvoju metod za LC-MS. Predelamo različne vrste ionskih izvorov in njihove aplikativne zmožnosti, večji del pa posvetimo optimizaciji parametrov instrumenta (tuning), ki poskrbijo za izboljšanje učinkovitosti, natančnosti in občutljivosti detekcije. Na praktičnih primerih pogledamo, kako pristopiti k reševanju izzivov, do katerih pride pri delu z masnim spektrometrom.
Vsebina:

Pristop k razvoju metod za LC-MS in iskanje podatkov (data mining).
Izbira ionizacijske tehnike in način pridobivanja podatkov.
Optimizacija parametrov instrumenta preko praktičnih primerov.

Komu je izobraževanje namenjeno?
Izobraževanje je primerno za raziskovalce in analitike, ki že imajo izkušnje z masno spektrometrijo in bi želeli obstoječe znanje poglobiti.
Kaj udeleženci odnesejo od izobraževanja?
Udeleženci pridobijo veščine za samostojen razvoj metod za LC-MS. Prav tako z novimi znanji izboljšajo zanesljivost svojih analiz in zagotovijo večjo verodostojnost rezultatov.
Trener: Gordan Dinter
Prijave na:
events@labtim.si
01 428 36 84
